stanford-oval/wikipedia huggingface dataset:
Roope-karhu (piirrossarja)

| Roope-karhu> Rupert |
| --- | --- |
 Sarjan tunnusteksti.
Tyyli:  piirrossarja
Kestoaika:  25 minuuttia
Alkuperämaa:  Kanada Ranska Yhdistynyt kuningaskunta
Alkuperäiskieli:  englanti
Verkko:  Kanada YTV  Suomi MTV3 Yhdysvallat Nickelodeon, CBS
Julkaistu:  1991
Esitetty:  Kanada 7. syyskuuta 1991 – 19. kesäkuuta 1997
Tuotantokausia:  5
Jaksoja:  65 (Suomessa 39)
Tuotanto
Tuottaja(t):  Patricia R. Burns Merle-Anne Ridley
Vastaava(t) tuottaja(t):  Pierre Bertrand-Jaume Philippe Gildas Michael Hirsh Patrick Loubert Robert Réa Clive A. Smith
Ohjaaja(t):  Gary Hurst Dale Schott
Säveltäjä(t):  Milan Kymlicka
Tuotantoyhtiö(t):  Nelvana Ellipse Programmé Funbag Animation Studios Television South Scottish Television
Aiheesta muualla
IMDb 
Roope-karhu (engl. Rupert) on vuosina 1991–1997 valmistunut 65-osainen kanadalais-ranskalais-brittiläinen piirrossarja, joka perustuu Mary Tourtelin luomaan Roope-karhu-sarjakuvaan.
Sarjaa esitettiin Kanadassa YTV-kanavalla. Yhdysvalloissa sitä esitettiin ensin Nickelodeonissa ja myöhemmin CBS-kanavalla. Suomessa sarja esitettiin MTV3-kanavalla 1990-luvulla suomenkielisellä puheella Film & Cartoon Finlandin jälkiäänittämänä [lähde? ].
Jaksot

Jaksojen alkuperäiset englanninkieliset nimet ovat suluissa.
? (Rupert and Pong Ping)
? (Rupert and the Sage of Um)
? (Rupert and Algy's Misadventure)
? (Rupert and the Purple Cakes)
Roope ja Ville Pelimaassa (Rupert and Bill in Gameland)
Roope ja Pikku Yami (Rupert and Little Yum)
Roope ja ritari (Rupert and the Knight)
Roope ja krokotiilit (Rupert and the Crocodiles)
? (Rupert and Raggety)
Roope ja vedenalainen seikkailu (Rupert's Undersea Adventure)
Roope ja hämyviuhka (Rupert and the Twilight Fan)
Roope ja Ville Lumimyrsky (Rupert and Billy Blizzard)
Roope ja merirosvot (Rupert and the Pirates)
Roope ja Temppelin rauniot (Rupert and the Temple Ruins)
? (Rupert and the Missing Snow)
Roope ja metsänhaltiat (Rupert and the Leprechauns)
Roope aikamaassa (Rupert in Timeland)
Roope ja tiikerin silmä (Rupert and the Tiger's Eye)
Roope ja ISOpienikone (Rupert and the BIGsmall Machine)
Roope ja setä Karhula (Rupert and Uncle Grizzly)
Roope ja viulu (Rupert and the Fiddle)
? (Rupert and Nessie)
Roope ja kummitus (Rupert and the Ghost)
? (Rupert and the Lamp)
Roope ja tulilintu (Rupert and the Firebird)
? (Rupert and the Mulp Gulper)
Roope ja Inkku (Rupert and Ginger)
? (Rupert and Growler)
? (Rupert and the Dragon Race)
Roope ja siili (Rupert and the Hedgehog)
? (Rupert and Ottoline)
Roope ja Pilvien rosvo (Rupert and the Cloud Pirates)
? (Rupert and the Nile)
? (Rupert and the Lost Memory)
? (Rupert and the Sea Serpent)
? (Rupert and the Bell)
Roope ja karuselli (Rupert and the Carousel)
Roope ja narri (Rupert and the April Fool)
? (Rupert and the Clock Cuckoo)
? (Rupert and the Giant)
? (Rupert and the Wool Gatherers)
? (Rupert and the Marsh Mystery)
? (Rupert and A.R.C.H.I.E.)
? (Rupert in Toyland)
? (Rupert in Dreamland)
? (Rupert's Roman Adventure)
? (Rupert in Mirrorland)
? (Rupert and the Crystal Kingdom)
? (Rupert and the Space Pilots)
? (Rupert and the Mystery Isle)
? (Rupert and Mum's Adventure)
? (Rupert's Christmas Adventure)
? (Rupert and the Jolly Roger)
? (Rupert and the Great Mephisto)
? (Rupert and the Little Bear)
? (Rupert and the Paper Folders)
? (Rupert and the Crystal Ball)
? (Rupert and the Sun Bandit)
? (Rupert and the Song Snatcher)
? (Rupert and Queen Bess)
? (Rupert and the Water Works)
? (Rupert and the Deep Freeze)
? (Rupert and the Chalk Drawings)
? (Rupert and the Dragon Festival)
? (Rupert and the Whizz Watch)
Suomenkieliset ääninäyttelijät

Listassa vain osa hahmoista. [lähde? ]
| 0 | 1 | 2 |
| --- | --- | --- |
|  Christian Lönegren  | … |  Roope-karhu   |
|  Katja Ståhl  | … |  Roopen äiti, sivuäänet   |
|  Kari Tamminen  | … |  Roopen isä, Tumppu, sivuäänet   |
|  Pepe Laaksonen  | … |  Y-saaren tietäjä   |
|  Jape Kantola  | … |  sivuäänet   |
Rudolf Herzog

Rudolf Herzog. Valokuva: Jacob Hilsdorf.
Rudolf Herzog (6. joulukuuta 1869 – 3. helmikuuta 1943 Rheinbreitbach, Saksa) oli saksalainen kirjailija ja toimittaja. Hän oli keisari Vilhelm II:n ystävä vielä tämän siirryttyä maanpakoon. Herzog oli poliittisilta näkemyksiltään aikansa lapsi, jopa opportunisti, mistä kertoo se, että hän myötäili kolmannen valtakunnan vallanpitäjiä.
Suomennetut teokset

Wiskottenin perhe, suomentanut Maija Halonen. Helsinki: Otava, 1909 – 2. korjattu p. Helsinki: Otava, 1933
Elämän unelmia, Hämeenlinna: Arvi A. Karisto 1910
Vain näyttelijätär, suomentanut E. V. Helsinki: SKS, 1912
Nibelungien tarina, suomentanut Hilja Walldén. Porvoo: WSOY, 1925
Aiheesta muualla

Kuvia tai muita tiedostoja aiheesta Rudolf Herzog Wikimedia Commonsissa
Helluntaiherätys Norjassa

Thomas Ball Barratt toi helluntaiherätyksen Norjaan.
Filadelfia-seurakunta Bodøssä.
Helluntaiseurakunnat Norjassa (norjaksi:Pinsemenigheiter, Pinsevenner ja Pinsebevegelsen) on suurin protestanttinen vapaakirkko Norjassa  39 590 jäsenellä  vuonna 2009.
Thomas Ball Barratt toi helluntaiherätyksen Norjaan vuonna 1907. Barratt ei halunnut perustaa uutta kristillistä liikettä, vaan halusi kristillisten yhteisöjen uusiutuvan. Tämä ei onnistunut, ja niin hänestä tuli Norjan helluntaiherätyksen perustaja. Barratt toimi tehokkaasti Ruotsissa, Tanskassa ja Englannissa, ja kun hän vieraili Tanskassa vuonna 1907, oli se alkuna Tanskan helluntaiherätykselle. Barrattilla on ollut merkittävä rooli helluntaiherätyksen alkamiselle useissa Euroopan maissa, osittain myös Ruotsissa, Englannissa ja Suomessa.
Historia

Ennen helluntaiherätyksen saapumista, Norjassa olivat vaikuttaneet sekä pietistiset, metodistiset, baptistiset sekä pyhitysliikkeen herätykset. Herätyksen perinne sekä keskustelu Pyhän Hengen kasteesta ja Jeesuksen paluusta olivat Norjassa 1900-luvun alussa jo tuttuja. Helluntaiherätys saapui Norjaan kuukausi Ruotsin jälkeen.
Historia > Helluntailaisuuden saapuminen Norjaan

Ensimmäisen kerran helluntaiherätyksestä raportoitiin Oslossa ilmestyneessä Bypostenissa. Ensimmäinen norjalainen helluntaiherätyksen ja Azusa-kadun herätyksestä uutisia levittänyt oli Berger N. Johnsen. Joulukuussa Thomas Ball Barratt palasi New Yorkista ja aloitti helluntailaisten kokoontumiset osoitteessa Torvgaten 7. Barrattin työhön liittyivät pian Erik Andersen Nordquelle ja hänen aikakauslehti Det Gode Budskap. Helluntaiherätys levisi nopeasti Norjassa. Skienissä sijainnut Andersen Nordquellen seurakunta on luultavammin ensimmäinen eurooppalainen helluntaiseurakunta.
Vuonna 1911 David Grov perusti The Apostolic Faith-liikkeen Ruotsissa ja seuraavana vuonna liike leivisi Grov'n kotikaupunkiin Stavangeriin. Vuonna 1923 Olaf Kostøl otti vastuulleen Bergenin seurakunnan johdon ja toimi tämän helluntailaisen haaran johtajana pohjoismaissa 34 vuoden ajan.
Vuonna 1912 Smithin ystävät valitsivat uuden teologisen tien kristologian suhteen, mikä erotti liikkeen teologisilta juuriltaan.  Vuonna 1914 Carl Magnus Seehusista tuli Missionæren-lehden päätoimittaja ja lehdestä tuli helluntailainen julkaisu. Vuonna 1915 monet norjalaiset vapaa helluntailähetystyöyritykset yhdistettiin. Yhteistyö keskitettiin Norges Frie Evangeliske Missionsförbundin alle. Vuonna 1916 norjalaisen helluntailiikkeen kaksi päähahmoa: Andersen Nordquelle ja Barratt päättivät erota toistensa työyhteydestä.
Vuonna 1929 lähetystyöorganisaatioissa tapahtui sukupolvenvaihdos. Barratt vetäytyi FGHHMN:n toimesta ja liike palasi perusasioihin: ulkomaan lähetystyötulisi suorittaa ilman keskitettyä lähetystyöjärjestöä. Vuosina 1929–1930 Norjassa koettiin suuria hyerätyksiä. Useita uusia seurakuntia perustettiin.
Vuonna 1940 T. B. Barratt kuoli ja norjalainen helluntailiike oli uuden ajan edessä. Barratt oli edistänyt naisten johtajuutta, mikä nyt kyseenalaistettiin ja pysäytettiin. Luonnollista seuraajaa Barrattin työlle ei kuitenkaan ollut, etenkään eurooppalaisen helluntailiikkeen johtajana.
Historia > Karismaattinen helluntailaisuus

Vuonna 1957 saarnaaaja Aage Samuelsen jätti norjalaisen helluntailiikkeen ja aloitti Maran Ata-liikkeen, jonka teologiaan vaikuttivat muun maussa William Branham, Oral Roberts ja A. A. Allen. Pian seuraajaa Arne Imsen yhdisti voimat ruotsalaisen haaran kanssa. Maran Ata-liike kritisoi helluntailiikkeen vaikutusta kaupallisiin yrityksiin ja yhteiskunnallisen osallistumisen suhteen. Maran Ata-liike vaati paluuta helluntailaisiin perusasioihin kuten vapaaseen henkeen ja vapaaseen ilmaisuun. Liike vaikutti erityisesti 1960-luvulla, mutta hiipui vuosikymmenen loppuun mennessä.
Vuonna 1961 pohjoismainen helluntaialaisuus jakautui jälleen, kun nuori ja energinen evankelista Aril Edvardsen alitti Troens Bevis-toiminnan. Vuonna 1964 Edvardsen perusti Kvinesdalin konferenssikeskuksen, joka isännöi kesäkonferensseja, julkaisi kirjoja, tuotti musiikkia ja lähetti lähetyssaarnaajia aina vuoteen 2008 saakka. Edvardsen oli merkittävä johtaja kansainvälisen helluntailaisuuden parissa.
Vuonan 1971 Morgan Kornmosta tuli Filadelfia Oslon johtava pastori ja hän toimi tehtävässä vuoteen 1989 saakka. Suomalaisen Niilo Yli-Vainion uudistumistyö vaikutti myös  Norjassa. Vuonna 1975 Norjan Hamarissa järjestettiin järjestettiin eurooppalainen helluntaikonferenssi ja uudelleen vuonna 2007 Oslossa. Karismaattinen uudistus vakiintui Ruotsissa järjestetyn Karisma-72-konfernessin jälkeen. OASE i Norge perustettiin vuonna 1977.
Historia > Norjalainen helluntaiherätys nykyään

Vuonna 1983 Norjaan perustettiin toimintakeskus nimeltä Evangeliesentert. Toimintakeskuksen johtajia ovat olleet Ludvig Karlsen ja Lise Karlsen. Vuonna 1992 Oslossa järjetettiin Maailman helluntaikonferenssi. Kokous järjestettiin Spektrum-kongressikeskuksessa ja pääpuhuja oli David Yonggi Cho Etelä-Koreasta. Vuonna 1995 Egil Svartdahlista tuli Oslon Filadelfian johtava pastori. Svartdahl oli tunnettu televisiopersoona ja pysyi aktiivisena televisiotyössä.
Media

Vuonna 1955 norjalaiset liittyivät IBRA Radion työhön. Vuonna 1991 Norjan helluntailiike yhdisti voimansa ruotslaisen TV Interin kanssa. Ruotsalais-norjalainen televisioyhteistyö tuotti ohjelmia Tanskaan, Norjaan, Saksaan, Itävaltaan, Venäjälle, Baltiaan, Romaniaan ja Lähi-Itään.
Media > Kirjallisuus

Vuonna 1966 saarnaaja Toralf Gilbrandt osti Korsets Seierin toimituksen. Norjalaisia aloitteita olivat mm. kuvitettu raamatunsanakirja ja tutkimusraamattu.
Tapahtumat

Vuonna 1954 Oslon Filadelfia-seurakunta sai haltuunsa Hedmarktoppenin kokoustilat. Paikka osoittautui hyväksi paikaksi kesäkonferenssien järjestämiselle. Vuonna 1970 tiloissa käynnistyi kansankorkeakoulun toiminta.
Lähetystyö

Ensimmäiset norjalaiset lähetyssaarnaajat olivat Dagmar Engstrøm ja Agnes Telle, jotka ryhtyivät vuonna 1907 lähetystyöhön Saksan Hampurissa, Sveitsin Zürichissä ja Tanskassa. Vuonna 1909 Engstrøm aloitti Banda-lähetyksen Pohjois-Intiassa. Vuonna 1936 Berger Johnsen ilmoitti ensimmäisestä merkittävästä herätyksestä alkuperäiskansojen parissa Argentiinassa.
Seurakunnat

Norjassa on yli 280 helluntaiseurakuntaa. Suurin osa on perinteisiä seurakuntia, mutta viime vuosina on perustettu myös seurakuntia, joilla on erilainen tehtävä, kuten Jesus Church, jonka seurakunnan kohderyhmä ovat nuoret.
| Vuosi | Helluntailaisia Norjassa | Prosenttiosuus väestöstä |
| --- | --- | --- |
| 1980 | 42 518 | 1,04 % |
| 1990 | 43 471 | 1,02 % |
| 2000 | 45 006 | 1,04 % |
| 2005 | 42 744 | 0,92 % |
| 2009 | 39 590 | 0,82 % |
Vuonna 2023 suurimpia seurakuntia olivat
Filadelfia Oslo – 2 036 jäsentä
Filadelfia Kristiansand – 1 666 jäsentä
Filadelfia Vennesla – 1 298 jäsentä
Betel Trondheim – 1 042 jäsentä
Tabernaklet Bergen – 1 036 jäsentä
Filadelfia Drammen – 987 jäsentä
Salt Bergenskirken – 968 jäsentä
Rush Hour (peli)

Peliä: keskellä punainen auto joka täytyy muita autoja eteen tai taakse liikuttamalla pois.
Rush Hour on Thinkfunin tekemä pulmapeli, joka julkaistiin vuonna 1996. Pelissä pitää saada punainen auto pois pelilaudalta liikuttamalla erivärisiä autoja punaisen auton tieltä. Pelissä on 40 erilaista tasoa.
Sakoska

Sakoska (ven. Загвоздка, Zagvozdka) oli inkeriläinen kylä, joka kuului Kolppanan luterilaisen seurakuntaan. Nykyään kylän alue kuuluu Hatsinan kaupunkiin.
Kylä on merkitty Ruotsin 1600-luvun kartalla ("Sagoski"), järven rannalla. Järvi oli todennäköisesti kuivunut ajan myötä.
Kylä jakautui kahteen osaan: Ylä-Sakoskaan ja Ala-Sakoskaan. Talot sijaitsivat lähekkäin, kahden puolen raittia. Kylän keskinen osa, Vanhakylä, käsitti 1900-luvun alussa 13 taloa. Lisäksi kylään kuului kaksi erillistä taloryhmää: Hirvonmäki, jossa oli 6-7 taloa, sekä Patamäki, joka oli viiden talon ryhmä, kylän pää, ns. "otsa".
Vuonna 1849 Ylä-Sakoskassa asui 155 ihmistä (74 miestä ja 81 naista), kaikki inkeriläisiä (savakoita), ja Ala-Sakoskassa - 145 ihmistä (76 misestä ja 69 naista), niistä äyrämöisiä - 69 ja savakoita - 76.
Kylä sijaitsi lähellä Hatsinan kaupunkia, kaakkoisuunnassa. Maanviljeily ja karjanhoito eivät antaneet riittävästi tulonlähteitä. Sivutuloja sai hevosajosta Hatsinassa. Kylän suvut oli Levoska, Manninen, Vilppo ja Tynni. Poliitikko, toimittaja ja kirjailija Kaapre Tynni, sekä hänen tyttärensä, runoilija, akateemikko Aale Tynni oli syntyneet Sakoskassa. Kylässä toimi suomenkielinen koulu, jonka opettajana oli Pekka Inki. Hän myös johti Sakoskan naiskuoroa, joka esiintyi laulujuhlissa.
Vuonna 1926 Ylä-Sakoskassa oli 38 taloa ja 178 asukasta, niistä 113 henkilöä (25 taloa) - inkeriläisiä, ja Ala-Sakoskassa 47 taloa ja 220 ihmistä (inkeriläisiä 158).
Toisen maailmansodan aikana kylä oli saksalaisjoukkojen miehittämä. Vuosina 1943-1944 inkeriläisiä vietiin Viron kautta Suomeen.  Sodan jälkeen osa heistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikyläänsä, vaan heidät karkotettiin eri puolille Venäjää.
Rudolf Hermann Lotze

Rudolf Herman Lotze (21. toukokuuta 1817 – 1. heinäkuuta 1881) oli saksalainen filosofi ja loogikko. Hänellä oli myös lääketieteellinen tutkinto, ja hän oli laajalti perehtynyt biologiaan. Lotze katsoi, että jos fysikaalinen todellisuus on mekaanisten lakien hallitsema, kaikkeuden tapahtumat voitaisiin selittää "maailman mielen" toimintana. Lotzen lääketieteelliset työt olivat tieteellisen psykologian pioneerityötä.
Teoksia

Metaphysik (1841)
Logik (1843)
Medizinische Psychologie oder Physiologie der Seele (1852)
Mikrokosmus. Ideen zur Naturgeschichte und Geschichte der Menschheit (3 painos, 1854)
Geschichte der Aesthetik in Deutschland (1868)
System der Philosophie (1874–1884)
Aiheesta muualla

Stanford Encyclopedia of Philosophy: Rudolf Hermann Lotze (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rudolf Hermann Lotze
Käännös suomeksi
Sakoulétsin laguuni

| Sakoulétsin laguuni> Λιμνοθάλασσα Σακουλέτσι |
| --- | --- |
 Sakoulétsin laguunia Koronisían saarelta nähtynä.
  Sakoulétsin laguuni 
Koordinaatit:  39°00′30″N, 20°55′15″E
Sijainti:  Árta, Epeiros
Valtio:  Kreikka
Merialue:  Joonianmeri, Välimeri
Vesialue:  Amvrakikóslahti
Pinta-ala:  0,361
Suurin syvyys:  1,2 m
Keskisyvyys:  0,8 m
Sakoulétsin laguuni (kreik. Λιμνοθάλασσα Σακουλέτσι, Limnothálassa Sakoulétsi) on laguuni Epeiroksessa Luoteis-Kreikassa. Se sijaitsee Amvrakikóslahden pohjoisosassa Ártan kunnassa. Laguunin pinta-ala on 0,361 neliökilometriä ja ympäryysmitta 4,322 kilometriä.
Sakoulétsin laguuni sijaitsee Koronisían saaren eteläpuolella. Sen keskisyvyys on 0,8 metriä ja suurin syvyys 1,2 metriä. Laguuni on osa Amvrakikóslahden kosteikkojen kansallispuistoa sekä kahta Natura-aluetta, joista toinen on luonto- ja toinen lintudirektiivin mukainen.
SKA Minsk

Sportiwny Klub Armii Minsk, useammin vain SKA Minsk on valkovenäläinen käsipalloseura. Sen kotikaupunkina on Minsk. Seura on Valko-Venäjän korkeimmalla sarjatasolla.
SKA Minsk on voittanut muutamia kansainvälisiä turnauksia. Kaikki seuran kovat voitot maailmalla yhtä lukuun ottamatta ovat tulleet seuran kultakaudella 1980-luvulla. Seura on voittanut kolme kertaa Euroopan Mestareiden Liigan (1987, 1989 ja 1990) sekä kaksi kertaa Euroopan Cupvoittajien Cupin (1983 ja 1988). Se on ollut myös kerran Euroopan Seurajoukkueiden mestaruuskilpailuiden finaalissa (vuonna 1983).
Aiheesta muualla

Esittely Handball.by:ssa (Arkistoitu – Internet Archive) (venäjäksi)
Running (kappale)

| Running |
| --- | --- |

Kappaleen tiedot
Esittäjä(t):  András Kállay-Saunders
Säveltäjä(t):  András Kállay-Saunders, Krisztián Szakos
Sanoittaja(t):  Kállay-Saunders, István Tabár
Euroviisutiedot
Vuosi:  2014
Maa:  Unkari
Kieli:  englanti
Video:  videolinkki
Running on unkarilais-yhdysvaltalaisen laulajan András Kállay-Saundersin kappale, jolla hän edusti Unkaria vuoden 2014 Eurovision laulukilpailussa. "Running" valittiin edustuskappaleeksi 22. helmikuuta 2014. Laulajan mukaan kappale perustuu tositapahtumiin. Se kertoo lapsiin kohdistuvasta perheväkivallasta. "Tämä ei ole tyypillinen rakkauslaulu, mutta emme saa unohtaa että sitä tapahtuu joka päivä, joka paikassa.", Kállay-Saunders sanoi.
András Kállay-Saunders pääsi 6. toukokuuta pidetystä ensimmäisestä semifinaalista Eurovision laulukilpailun 10. toukokuuta 2014 käytyyn finaaliin. Kappale sijoittui finaalissa viidenneksi. Kyseessä on Unkarin euroviisuhistorian toiseksi paras sijoitus. Kisan voitti itävaltalainen Conchita Wurst.
Listasijoitukset

| Lista (2014) | Paras sijoitus |
| --- | --- |
 Unkari: 6
Roller Derby Suomi Cupin kausi 2014

Kausi 2014 oli Roller Derby Suomi Cupin toinen kausi. Runkosarjan neljä parasta pääsivät lopputurnaukseen, joka pelattiin Tampereella. Runkosarjan viimeinen karsii ensi kauden cup-paikasta I-divisioonan voittajan kanssa. Mestaruuden voitti Helsinki Roller Derby, joka voitti myös runkosarjan.
Runkosarja

Kahden tai useamman joukkueen päätyessä tasapisteisiin, runkosarjan sijoitukset ratkaistaan järjestyksessä: 1. keskinäisten ottelujen pisteet, 2. keskinäisten otteluiden piste-ero, 3. keskinäisten otteluiden tehdyt pisteet, 4. kaikkien otteluiden piste-ero, 5. kaikkien otteluiden tehdyt pisteet, 6. arpa. Joukkueiden välinen järjestys ratkaistaan sijoitus kerallaan.
Lopputurnaus

Lopputurnaus pelattiin 8.11.2014 Tampereella.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 

|  |   Helsinki Roller Derby | 300 |   |  |  |  |
|  |   Dirty River Roller Grrrls | 79 |   |  |  |  |
|  |   |  |   |  |  |  |

|  |   |   |   |   |   Helsinki Roller Derby | 295 |
|  |   |   |   |   |   Kallio Rolling Rainbow | 142 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  |  |  |   |  |  |  |
|  |   Kallio Rolling Rainbow | 206 |   |  |   Dirty River Roller Grrrls |   139 |
|  |   Tampere Roller Derby | 142 |   |  |   Tampere Roller Derby |   180 |
Putoamiskarsinta

I-divisioonan voittaja Porvoo Roller Derby luovutti oikeuden karsintaotteluun, minkä johdosta I-divisioonan toiseksi sijoittunut Oulu Roller Derby peri osallistumisoikeuden karsintaotteluun.  Karsintaottelussa 22.11. Lahti voitti Oulun 189-166 säilyttäen sarjapaikkansa.
Aiheesta muualla

Flat Track Stats
Flat Track Stats, finaaliturnaus
Rose Glass

| Rose Glass |
| --- | --- |
 Rose Glass Berliinin elokuvajuhlilla 2024.
Henkilötiedot
Syntynyt: 1990 (ikä 33–34) Lontoo, Englanti
Ammatti:  elokuvaohjaaja, elokuvakäsikirjoittaja
Ohjaaja
Aktiivisena:  2010–
Tunnetuimmat ohjaukset:  Saint Maud Love Lies Bleeding
Aiheesta muualla
IMDb 
Elonet
Rose Glass (s. 1990 Lontoo) on englantilainen elokuvaohjaaja ja -käsikirjoittaja. Hän ohjasi viisi lyhytelokuvaa, ennen kun hänen debyyttiohjauksensa, psykologinen kauhuelokuva Saint Maud (2019) sai ensi-iltansa. Elokuva oli ehdolla kahteen Bafta-palkintoon vuoden 2021 gaalassa. Glass oli myös ehdolla British Independent Film Awards -gaalassa parhaan debyyttiohjauksen kategoriassa.
Glassin toinen ohjaus, romanttinen trilleri Love Lies Bleeding sai ensi-iltansa vuonna 2024.
Filmografia

| Elokuvat> Vuosi | Elokuvat> Nimi | Elokuvat> Ohjaajana | Elokuvat> Käsikirjoittajana |
| --- | --- | --- | --- |
| 2019 | Saint Maud |  |  |
| 2024 | Love Lies Bleeding |  |  |
| Lyhytelokuvat> Vuosi | Lyhytelokuvat> Nimi | Lyhytelokuvat> Ohjaajana | Lyhytelokuvat> Käsikirjoittajana |
| --- | --- | --- | --- |
| 2010 | Moths |  |  |
| 2011 | Storm House |  |  |
| 2013 | The Silken Strand |  |  |
| 2014 | Room 55 |  |  |
| 2015 | Bath Time |  |  |
Aiheesta muualla

Rose Glass Internet Movie Databasessa. (englanniksi)
Samuel Manttaali

Samuel Mikonpoika Manttaali (31. heinäkuuta 1821 Pöytyä – elokuu 1897 Pöytyä) oli yksi tammikuun valiokunnan talonpoikaissäädyn edustajista. Hän syntyi Pöytyän Riihikosken Manttaalin talossa Mikko Matinpojan ja Liisa Matintyttären toiseksi vanhimpana lapsena. Mikko-isä menehtyi keuhkotautiin 45 vuoden iässä kesällä 1838 ja tässä vaiheessa Samuel varmasti joutui jo kantamaan osansa talon töistä.
Muutama vuosi täysi-ikäiseksi tulonsa jälkeen eli 1844 nuori isäntä vei vihille Kaulanperän kylän Sarilaisista kotoisin olleen Maija Justiina Antintyttären. Nuori pari asutti sitten jatkossa miehen suvun ikivanhaa kantataloa, joka tosin oli jaettu kahtia 1757. Nykyisin Vanha-Manttaalin tilaa Riihikoskella hallitsee vuodelta 1889 oleva päärakennus. Pihapiirin toinen asuinrakennus onkin sitten satakunta vuotta varhaisempaa tuotantoa.
Maija Justiina Antintytär kuoli vuonna 1867, jonka jälkeen Samuel Manttaali eli leskenä melko tarkkaan 30 vuotta. Hän kuoli Pöytyällä elokuussa 1897 ja hautakivessä mainitaan hänen olleen paitsi tammikuun valiokunnan jäsen, niin myös pitäjän kirkkoväärti.
Rush Wars

| Rush Wars |
| --- | --- |
Kehittäjä:  Supercell
Julkaisija:  Supercell
Jakelija:  Supercell
Julkaistu:  26. elokuuta 2019 (testimarkkinoille)
Lajityyppi:  strategiapeli
Pelimuoto:  moninpeli
Ikäluokitus:  PEGI 3 
Alusta:  Android, iOS
Jakelumuoto:  Digitaalinen jakelu
Lisää peliartikkeleitaVideopelien teemasivulla
Rush Wars on Supercellin kehittämä julkaisematon videopeli iOS:lle ja Androidille. Peli julkaistiin elokuussa 2019 testimarkkinoille, joita olivat Australia, Uusi-Seelanti, Kanada ja Suomi. Marraskuussa 2019 Supercell ilmoitti keskeyttävänsä Rush Warsin testivaiheen ja lopettavansa pelin kehityksen.
SKEMA Business School

SKEMA Business School on eurooppalainen kauppakorkeakoulu, jonka toimipaikkoja ovat Lille, Suresnes, Sophia Antipolis, Suzhou, Raleigh, Belo Horizonte ja Kapkaupunki. SKEMA perustettiin Ranskassa vuonna 2009.
SKEMA Business Schoolilla on kansainvälinen kolmoisakkreditointi (AMBA, EQUIS ja AACSB). Koulun merkittäviin alumneihin lukeutuvat muun muassa Alain Dinin (CEO Nexity) ja palvelukomissaari Jean-Philippe Courtois (CEO Microsoft).
Aiheesta muualla

Virallinen kotisivu
Samuel Moreno Rojas

Samuel Moreno Rojas
Samuel Gustavo Moreno Rojas (11. helmikuuta 1960 Miami, Florida – 10. helmikuuta 2023) oli kolumbialainen poliitikko. Hän oli senaattori 2001–2006 ja maan pääkaupungin Bogotán pormestari 2007–2011. Hänen isosisänsä oli maata 1950-luvulla hallinnut kenraali Gustavo Rojas Pinilla.